Был кәмә дүрт кешегә иҫәпләнә, ике ишкәкле винты — берәр алдан һәм арттан була. Тышлығы 5 миллиметрлыҡ ҡалай менән көпләнә. Винттар боролмалы һәм уларҙы руль итеп файҙаланғаналар, Артҡы винт — горизонталь яҫылыҡта, алғы винт вертикаль рәүештә урынлаша. Руль шарнирҙарын эшләүҙе Губэҙың француз оҫтаханарына тапшыралар. Был һуңынан ул Губэға авторлыҡ буйынса төп дәғүәләрен күрһәтергә мөмкинлек бирә. Һынау Көмөш күлдә, 7,5 метр тәрәнлектә, Александр III ҡатнашлығында үткәрелә. Джевецкий һыу аҫты кәмәһен күҙәтеп торған батша шлюпкаһы аҫтынан үтә ала. Ул императрица Мария Фёдоровнаға былай тип яҙылған орхидея гөлләмәһен түбәндәге һүҙҙәр менән бүләк итә: «Был Нептундың ғали йәнәптәргә ихтирамы». Унан һуң император 1880—1882 йылдарҙа Джевецкий проекты буйынса 50 ҙур булмаған һыу аҫты кәмәһе төҙөргә ҡуша. Улар диңгеҙ ҡәлғәләрен һаҡлауға тәғәйенләнә.